text: Sigert ferðaðist í Sibiriu í seks ár (1889-1895)
text: #000000
text: Sigert Patursson bóndi á Vatnaskørðum er uppkallaður eftir oldurabbabeiggja sínum Sigert Patursson úr Kirkjubø, sum nítjan ára gamal í 1889 fór úr Føroyum og endaði á langari ferð í Sibiriu, har hann í seks ár livdi og ferðaðist millum upprunafólkið.
text: #000001
text: Sigert, sum í bókum sínum rópar seg Sigurd O. Patursson, var ævintýrari, rithøvundur, fjølmiðlamaður og tjóðskaparmaður um ein háls.
text: #000002
text: Sigert droymdi um eitt veraldarríkið, har allir heimspartar og øll fólkasløg í heiminum eiga at sameinast. Í 1994 kom út forvitnislig bók um Sigert, sum Turið Sigurðardóttir skrivaði.
text: #000003
text: Tá ið eg las forvitnisligu bókina um Sigert Patursson úr Kirkjubø, hugsaði eg fleiri ferðir, at tað er ikki bara í 2013, at føroyingar flyta av landinum og fara í allar heimskrókar, hetta hava føroyingar altíð gjørt. Útferðarlongsul hava vit øll, summi meira og summi minni, men at taka so dýran til, sum Sigert Patursson gjørdi í 1889, má vera eindømi.Greinin skrivað í august mánað í 2015
text: #000004
text: Sigert var føddur í Kirkjubø 15. oktober 1869 og var triðiyngstur av seks systkinum, fimm brøður og ein systir vóru tey. Sigert gekk í skúla í barnaheiminum á garðinum í Kirkjubø, síðan gekk leiðin til Havnar at ganga í realskúla. Sigert og beiggjarnir tímdu illa at ganga í skúlanum í Havn, og tá ið Sigert var liðugur í realskúlanum, hevði hann ikki hug at ganga meira í skúla ella fara í læru. Ungi maðurin hevði ymsar dreymar djúpt í sálini, sum hann vildi royna.
text: #000005
text: Sigert er nítjan ár, tá ið hann fer úr Føroyum.
text: #000006
text: Summarið 1889 fór hann nítjan ára gamal úr Føroyum við skipinum “Thyru”. Fyrst gekk leiðin til Skotlands, har hann dvaldi nakrar dagar, síðani til Danmarkar, har hann steðgaði stutt, og Sigert endaði í Svøríki, sum gjørdist hansara heimstaður í Europa.
text: #000007
text: Í januar mánaði í 1990 gongur leiðin til Sibiriu, men tá vóru ongar jarnbreytir og flogfør, tí gekk ferðin til ævintýrlandið við sledum og til gongu, eftir at hann til longu ferðina hevði keypt sær skinnkápur og tøvdar ullintar stylvar. Komin til Sibiria ferðaðist Sigert millum frumbúgvarnar í seks ár. Hann skrivaði ferðadagbók, sum hann seinni gav út í bók “Á ferð í Sibiriu”.
text: #000008
text: Umframt longu ferðina í Sibiriu er nógv forvitnisligt at lesa í bókini. Sigert var av nógvum mettur sum ein “orginal”, sum var klæddur øðrvísi enn vanlig fólk. Millum annað gekk hann einaferð skóleysur úr Keypmannahavn til Skagen í Norðurjútlandi. Fjølmiðlarnir í ymsu londunum, har Sigert ferðaðist, fingu áhuga í hesum føroyska “vagabóndanum” av kongsætt, tí Sigert fekk nógva umtalu í bløðunum.
text: #000009
text: Aðalmálið hjá Sigerti var at seta á stovn eitt heimssamfelag, har heimspartar og fólkasløg kundu arbeiða saman í sátt og semju.
text: #000011
text: Eftir at hava skrivað Sibiriubókina, kom út bók í Stokkhólmi í 1907 við heitinum “Genom Ryssland under revolutionen”. Tá ið Sigert hoyrdi, at tað politiskt prutlaði undir lokinum í Russlandi, gekk leiðin til Russlands, har hann partvís arbeiddi sum blaðmaður fyri svenska Aftonbladet og norska Morgenbladet. Bókin og nógv annað tilfar, sum liggur eftir Sigert, er prógv um, at Sigert var forvitin og vildi uppliva heimin og skriva um tað, hann sá. Hann ferðaðist eisini í Mongolinum, Korea, Miðeystri, Fraklandi, Póllandi, Hálandi og øðrum londum. Hann dugdi at tosa nógv mál, og Sigert var frálíkur rithøvundur og frásøgumaður.
text: #000012
text: Sigert fekk nógva umtalu, hvar hann kom
text: #000013
text: Seinast í bókini er dømi um greinskriving Sigerts í útlendskum bløðum, og har aðrir rithøvundar skriva um Sigert og ummæla nakað av tí, Sigert skrivaði. Nakað av tilfarinum er skrivað á svenskum.
text: #000014
text: Tá ið Sigert var heima í Føroyum, helt hann eisini fyrilestrar um ferð sínar kring knøttin. Allar seinast í bókini er áhugaverd grein, sum Sigert skrivaði til føroyingar við yvirskiftini Føroyar Frítt. Hann vísir í greinini á, hvussu menningarframgongdin skal fara fram í Føroyum. Hann vísir á nakrar høvuðsgrundreglur, sum okkara lands framtið skal byggjast á.
text: #000015
text: Hann vísir eisini á, hvussu stóran týdning tað hevur hjá føroyingum at fáa egið flagg, sum eitt land og eitt fólk má og skal hava. Eisini ynskir Sigert, at føroyingar fáa egnar peningaseðlar.
text: #000018
text: Eg haldi, at bókin um Sigert er ótrúliga áhugaverd. Stuttligt at síggja, hvussu Sigert er ílatin á ymsu myndunum í bókini av Sigert bæði sum ungur og eldri maður. At hann er ættaður úr Kirkjubø, er eingin ivi um, tí hann líkist slagnum, sum tikið verður til.
text: #000019
text: Sigert var føddur í Kirkjubø 15.oktober í 1869, og í september mánað í 1931 kom hann til Danmarkar sunnaneftir. Hann læt seg leggja inn á sjúkrahús í Norðursælandi fyri malaria, og Sigert doyði 17. september í 1931. 29. september varð Sigert Patursson jarðaður í Kirkjubø.
text: #000021
text: Ongastaðni í bókini sæst, at Sigert hevur havt gentu ella konu, men í bókini er frálík søga um beduinagentu, sum Sigert skrivar um eftir ferð við Miðjarðarhavið. Søgan má sigast at vera ein kærleikssøga, tí Sigert vísir sínar kærleikskenslur í hesi søgu.
text: #000022
text: Rithøvundurin Turið Sigurðardóttir er komin væl frá bókini, og hon sigur í formælinum, at hugskotið til bókina er sprottið av arbeiðinum, mamman Sigrið av Skarði Joensen legði í at týða til føroyskt Sibiriubók Sigert.
text: #000023